cyanic-selkie/wikianc huggingface dataset:
৬৫ (চলচ্চিত্র)
বক্স অফিস
মার্কিন যুক্তরাষ্ট্র এবং কানাডায়, স্ক্রিম VI এবং চ্যাম্পিয়নস- এর সাথে ৬৫ মুক্তি পায়, এবং এটির উদ্বোধনী সপ্তাহান্তে ৩,৩৫০টি থিয়েটার থেকে $৭-৮ মিলিয়ন আয় করবে বলে অনুমান করা হয়েছিল । ফিল্মটি তার প্রথম দিনে $৮.৮ মিলিয়ন আয় করেছে। যার মধ্যে রয়েছে বৃহস্পতিবার রাতের পূর্বরূপ থেকে $১.২২ মিলিয়ন। এটি ১২.৩ মিলিয়ন ডলারে আত্মপ্রকাশ করে এবং বক্স অফিসে তৃতীয় স্থান অর্জন করে সামান্য বেশি পারফর্ম করে। দ্বিতীয় সপ্তাহান্তে এটি $৫.৮ মিলিয়ন উপার্জন করে, তৃতীয় স্থানে রয়েছে।
সমালোচনামূলক প্রতিক্রিয়া
রিভিউ অ্যাগ্রিগেটর ওয়েবসাইট রটেন টম্যাটোস- এ ১২০ সমালোচকের পর্যালোচনার ৩৫% ইতিবাচক, যার গড় রেটিং ৪.৮/১০। ওয়েবসাইটের ঐকমত্যটি পড়ে: "Sodden sci-fi যে কোনোভাবে ডাইনোসরের সাথে লড়াইরত অ্যাডাম ড্রাইভারকে আটকানোর উপায় খুঁজে পায়, ৬৫ শূন্যের কাছাকাছি।" মেটাক্রিটিক, যা একটি ওজনযুক্ত গড় ব্যবহার করে। চলচ্চিত্রটিকে ২৭ সমালোচকের উপর ভিত্তি করে ১০০ এর মধ্যে ৪০ স্কোর প্রদান করে, যা "মিশ্র বা গড় পর্যালোচনা" নির্দেশ করে।  CinemaScore দ্বারা জরিপ করা দর্শকরা ছবিটিকে A+ থেকে F স্কেলে গড় "C+" গ্রেড দিয়েছে, যেখানে পোস্টট্র্যাকে যারা এটিকে সামগ্রিকভাবে ৫৪% ইতিবাচক স্কোর দিয়েছে।
গান্ধী ভবন, চণ্ডীগড়
নকশা
এটি আসলে একটি পুকুরের মাঝখানে অবস্থিত মিলনায়তন। স্থপতি নির্মিত একটি ম্যুরাল ভবনের প্রবেশপথে দর্শনার্থীদের অভ্যর্থনা জানায়। এর প্রবেশদ্বারে "সত্যই ঈশ্বর" কথাটি লেখা হয়েছে। বর্তমানে ভবনটিতে গান্ধী সম্পর্কিত প্রচুর বইয়ের সংগ্রহ রয়েছে।
সংবেদন
সংবেদন হল উদ্দীপনার জন্য প্রাথমিক অনুভূতি বা চেতনাবোধ। সংবেদন প্রাণীকে জগৎ সম্পর্কে অবহিত করে এবং এ সংবেদনের মাধ্যমেই প্রতিক্রিয়ার সৃষ্টি হয়ে থাকে। অর্থাৎ কোন উদ্দীপক (যেমন - শব্দ, তাপ, আলো) ইন্দ্রিয়ে আঘাত করলে (যেমন - কান, ত্বক, চোখ) যে অনুভূতি বা সচেতনতার সৃষ্টি হয় তাকেই সংবেদন বলে।
সংবেদন ও প্রতিক্রিয়ার মধ্যে পার্থক্য রয়েছে। সংবেদন সৃষ্টি হওয়ার পর মস্তিষ্ক এর ব্যাখ্যা দান করে। একে প্রত্যক্ষন বলা হয়। প্রত্যক্ষনের ব্যাখ্যার উপর নির্ভর করেই মস্তিষ্ক সিদ্ধান্ত নেয় কেমন প্রতিক্রিয়া করা উচিত।
শ্যামলী (দ্ব্যর্থতা নিরসন)
শ্যামলী দ্বারা নির্দেশিত হতে পারে:
এবিপি নিউজ
এবিপি নিউজ এবিপি গ্রুপের মালিকানাধীন একটি ভারতীয় হিন্দি সংবাদ চ্যানেল। এছাড়াও এবিপি লাইভ এবিপি গ্রুপের মালিকানাধীন একটি ভারতীয় ইংরেজি নিউজ ওয়েবসাইট।
ইতিহাস
১৯৯৮ সালের ১৮ই ফেব্রুয়ারি তারিখে স্টার নিউজ নাম নিয়ে চ্যানেলটি চালু করা হয়েছিল। ২০০৩ সাল থেকে স্টার নিউজ একটি সম্পূর্ণ চ্যানেল হিসেবে গড়ে ওঠে। এটি প্রথম দ্বিভাষিক (ইংরেজি - হিন্দি) সংবাদ পরিষেবা ছিল এবং প্রথম দিকে স্টার ইন্ডিয়া কর্তৃক পরিচালিত হয়েছিল ও এনডিটিভি ২০০৩ সাল পর্যন্ত প্রযোজনা করেছিল। ২০০৩ সালে এনডিটিভির সাথে চুক্তির মেয়াদ শেষ হওয়ার পর স্টার নিউজ স্টার এর নাম বদলে এবিপি নিউজ নাম নিয়ে সম্পূর্ণ হিন্দি ভাষার নিউজ চ্যানেলে রূপান্তরিত হয়।
ফ্রেড লে রুক্স
ফ্রেডরিক লুই লে রুক্স (Fred le Roux; জন্ম: ৫ ফেব্রুয়ারি, ১৮৮২ - মৃত্যু: ২২ সেপ্টেম্বর, ১৯৬৩) কেপ উপনিবেশের সমারসেট ইস্ট এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯১৪ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ইস্টার্ন প্রভিন্স ও ট্রান্সভাল দলের প্রতিনিধিত্ব করেন। দলে তিনি মূলতঃ ডানহাতি মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে কার্যকর ব্যাটিশৈলী প্রদর্শন করতেন ফ্রেড লে রুক্স।
প্রথম-শ্রেণীর ক্রিকেট
কেপ উপনিবেশের সমারসেট ইস্ট এলাকায় ফ্রেড লে রুক্সের জন্ম। ১৯০৮-০৯ মৌসুম থেকে ১৯২৮-২৯ মৌসুম পর্যন্ত ফ্রেড লে রুক্সের প্রথম-শ্রেণীর খেলোয়াড়ী জীবন চলমান ছিল। দক্ষিণ আফ্রিকান ঘরোয়া পর্যায়ের আসরে বেশ কয়েক মৌসুম ট্রান্সভাল দলের অধিনায়কের দায়িত্ব পালন করেছিলেন তিনি।
১৯১২ সালে ইংল্যান্ডে অনুষ্ঠিত ত্রি-দেশীয় প্রতিযোগিতায় খেলোয়াড়দের খসড়া তালিকায় তাকে রাখা হয়েছিল। কিন্তু, শেষ পর্যায়ে তাকে দল নির্বাচকমণ্ডলী ভ্রমণের জন্যে মনোনীত করেনি।
আন্তর্জাতিক ক্রিকেট
১৯১৩-১৪ মৌসুমে ইংল্যান্ড দল দক্ষিণ আফ্রিকা গমনে আসে। ফেব্রুয়ারি, ১৯১৪ সালে একমাত্র টেস্টে অংশগ্রহণ করার সুযোগ লাভ করেন। দুই ইনিংস মিলিয়ে তিনি মাত্র এক রান তুলতে পেরেছিলেন বল হাতে নয় ওভার বোলিং করলেও উইকেট শূন্য অবস্থায় মাঠ ত্যাগ করতে বাধ্য হন।
২২ সেপ্টেম্বর, ১৯৬৩ তারিখে ৮১ বছর বয়সে নাটালের ডারবান এলাকায় ফ্রেড লে রুক্সের দেহাবসান ঘটে।
শাহানুর রহমান
শাহানুর রহমান (জন্ম: ২৫ এপ্রিল ১৯৯৬) একজন বাংলাদেশী ক্রিকেটার। ২৫ সেপ্টেম্বর ২০৬ সালে তিনি ২০১৬-১৭ জাতীয় ক্রিকেট লিগে সিলেট বিভাগ ক্রিকেট দলের হয়ে প্রথম শ্রেণির ক্রিকেটে আত্মপ্রকাশ করেছিলেন। তিনি এমন একজন অফ স্পিনার যিনি নিম্ন মধ্যম ক্রমে ব্যাট করেছেন।
তৃতীয় ম্যাচে তিনি চট্টগ্রাম বিভাগ ক্রিকেট দলের বিপক্ষে সিলেটের প্রথম ইনিংসে ১০২ রান করেছিলেন এবং তারপরে চট্টগ্রামের প্রথম ইনিংসে ৬৬ রানে ৫ উইকেট নিয়েছেন।
১২ এপ্রিল ২০১৭ সালে তিনি ২০১৬-২০১৭ ঢাকা প্রিমিয়ার বিভাগ ক্রিকেট লিগে পারটেক্স স্পোর্টিং ক্লাবের হয়ে লিস্ট এ ক্রিকেট তালিকয় স্থান অর্জন করেছিলেন।
মগধ সাম্রাজ্য
মগধ সাম্রাজ্য বলতে মগধ অঞ্চলের নিম্নলিখিত সাম্রাজ্যকে বোঝানো হয়।
পিয়ের‌ বেরেগোভোয়া
পিয়ের‌ বেরেগোভোয়া (Pierre Bérégovoy প্‌য়ের্‌ বেরেগোভ়্ৱা) (২৩ ডিসেম্বর ১৯২৫ – ১ মে ১৯৯৩) একজন ফরাসি রাজনীতিবিদি। তিনি ১৯৯২ সালের ২রা এপ্রিল থেকে ১৯৯৩ সালের ২৯শে মার্চ পর্যন্ত ফ্রান্সের প্রধানমন্ত্রীর দায়িত্ব পালন করেন। এছাড়া তিনি নিয়েভ্র'র প্রথম আসনের সংসদ সদস্য ছিলেন।
জীবনী
পিয়ের বেরেগোভোয়া দেভিল-লে-রোয়াঁয় ইউক্রেনীয় বাবা এবং ফরাসি মায়ের জন্মগ্রহণ করেন। তার পিতা রুশ গৃহযুদ্ধের পর রুশ সাম্রাজ্য ছেড়ে ফ্রান্সে পাড়ি জমিয়েছিলেন।
তিনি ১৬ বছর বয়সে ধাতুবিদ হিসেবে তার কর্মজীবন শুরু করেন। এরপর তিনি দ্বিতীয় বিশ্বযুদ্ধ চলাকালীন এসএনসিএফের হয়ে ফরাসি প্রতিরোধ আন্দোলনের সময়ে রাজনীতির সাথে সম্পৃক্ত হন। এসএফআইও সমাজতন্ত্রী দল এবং ট্রেড ইউনিয়ন কনফেডারেশন ওয়ার্কার ফোর্সের সদস্য হিসেবে তিনি ১৯৪৯ সালে জনকর্ম ও পরিবহণ মন্ত্রী ক্রিস্তিয়ঁ পিনোর উপদেষ্টা হিসেবে যোগ দেন। এক বছর পর তিনি গাজ দ্য ফ্রঁসের টেকনিক্যাল এজেন্ট হন।
১৯৫৯ সালে তিনি এসএফআইও ত্যাগ করেন এবং ইউনিফাইড সোশ্যালিস্ট পার্টির প্রতিষ্ঠায় অংশ নেন। তিনি পিয়ের মেন্দেস-ফঁসের উপদেষ্টা পদ গ্রহণ করেন। ১৯৬৭ সালে আলাঁ সাভারির সাথে তিনি প্রো-মেন্দেস-ফঁস ইউনিয়ন গঠন করেন। এই ইউনিয়ন ১৯৬৯ সালে পুনঃনবায়নকৃত সমাজতন্ত্রী দলের সাথে যোগ দেয়। তিনি ফ্রঁসোয়া মিতেরেঁর পর এই দলের নির্বাহী দলে যোগ দেন।
১৯৮১ সালে মিতেরেঁর রাষ্ট্রপতি নির্বাচনের পর তাকে এই রাষ্ট্রপতিত্বের সাধারণ সম্পাদক করা হয়। এক বছর পর তিনি সমাজকল্যাণ মন্ত্রণালয়ে যোগদান করেন। তিনি সমাজতন্ত্রী দলের রাজনীতিবিদদের একজন যিনি রাষ্ট্রপতি মিতেরঁকে সমাজতান্ত্রিক অর্থনৈতিক ব্যবস্থা চালু রাখতে ইউরোপীয় অর্থ ব্যবস্থা ত্যাগ করতে উপদেশ দেন। কিন্তু ১৯৮৩ সালে মিতেরঁ প্রধানমন্ত্রী পিয়ের মোরোয়ার মতামত অনুসারে অর্থনৈতিক ব্যবস্থা পরিবর্তনের পক্ষে অনুমোদন দেন।
বেরেগোভোয়া ১৯৮৪ থেকে ১৯৮৬ সাল পর্যন্ত ফ্রান্সের অর্থনীতি ও অর্থমন্ত্রী ছিলেন।
ভারতীয় সুপারহিরো চলচ্চিত্রের তালিকা
এই তালিকায় অন্তর্ভুক্ত করা হয়েছে ভারতে নির্মিত সুপারহিরো চলচ্চিত্র।
জগদম্বা
thumb|জগদম্বা র চরিত্রে শক্তি মহাবিশ্ব সৃষ্টি করে
জগদম্বা (সংস্কৃত: जगदम्बा), দেবী জগদম্বা, জগদম্বা মাতা, জগদম্বিকা বা অম্বা-বাই নামেও পরিচিত, হিন্দু দেবীর জন্য ব্যবহৃত একটি শব্দ। জগদম্বা শব্দের অর্থ "মহাবিশ্বের জননী"। জগদম্বা শব্দটি সাধারণত দেবী দুর্গার জন্য ব্যবহৃত হয় (আদি পরাশক্তি)
মন্ত্র
नृप अभिमान मोह बस किंबा। हरि आनिहु सीता जगदंबा॥ अब सुभ कहा सुनहु तुम्ह मोरा। सब अपराध छमिहि प्रभु तोरा॥ सादर जनकसुता करि आगें। एहि बिधि चलहु सकल भय त्यागें॥
কিংবদন্তি
মহাকাব্য রামায়ণে, নায়ক রাম, একটি পথ ধরে ভাবছিলেন। শঙ্কিত অবস্থায় শিব এবং পার্বতীর অজান্তে রাম তার স্নায়ু শান্ত করার প্রচেষ্টায় তার মন দুস্থ অবস্থায়, ফুল তুলে নিয়ে গন্ধ নিলেন এবং আকাশ থেকে তাকে দেখছিলেন। রাম তার মৃত স্ত্রী, জন্য রোদন হিসাবে সীতা, শিব পার্বতী সন্তুষ্ট করার চেষ্টা করে।রাম প্রকৃতপক্ষে ছিল অবতার ছিলেন। পার্বতী এতে অনিশ্চিত ছিলেন এবং এই তত্ত্বটি পরীক্ষা করার সিদ্ধান্ত নিয়েছিলেন। ভগবান রামের সামনে সীতা রূপে উপস্থিত হয়ে শিব এবং রাম উভয়েই দেখলেন যে পার্বতী সীতা নন। তার পোশাকের উত্তরে রাম পার্বতীকে জিজ্ঞাসা করলেন: "ও মা, তুমি কি আমাকে দেখতে পৃথিবীতে এসেছ?" কথাগুলো বলতে বলতে রাম হাসলেন। পার্বতী যখন লজ্জা পেলেন তখন বুঝতে পেরেছিলেন যে তার চক্রান্তটি যেভাবে বোঝানো হয়েছিল তা প্রকাশ পায়নি।অবশেষে পার্বতী যখন প্রাসাদে ফিরে এলেন, তখন তিনি জগদম্বা মাতা হয়ে তাদের সামনে দাঁড়ালেন।
সাদিম রহমান
সাদিম রহমান (জন্ম: ২১ আগস্ট ১৯৯৯) একজন বাংলাদেশী ক্রিকেটার। তিনি ১ জুন ২০১৭ সালে লিস্ট এ ক্রিকেট তালিকায় ভিক্টোরিয়া স্পোর্টিং ক্লাবের হয়ে ২০১৬-১৭ ঢাকা প্রিমিয়ার বিভাগ ক্রিকেট লীগে পা রাখেন।
রুদ্রানী
রুদ্রাণী (रुद्राणी, ) হল বৈদিক দেবতা রুদ্রের সহধর্মিণী, এবং সমসাময়িক হিন্দুধর্মে শিবের একটি রূপ হিসেবে বিবেচিত। রুদ্রাণী হল শিবের সহধর্মিণী পার্বতী।
এক ফসলী চাষ
কৃষির আলোচনায় এক ফসলী চাষ বা এক ফসলী কৃষি বলতে একটি জমিতে প্রতিবারে একই সময়ে মাত্র একটি করে ফসলের প্রজাতি চাষ করার চর্চাকে বোঝায়। একে ইংরেজি পরিভাষায় "মনোকালচার" (Monoculture) বা "মনোক্রপিং" (Monocropping) বলে।
নিবিড় খামার ব্যবস্থা এবং জৈব খামার ব্যবস্থা – উভয় ব্যবস্থাতেই এক ফসলী চাষ ব্যাপকভাবে ব্যবহৃত হয়। যেমন কোনও নিবিড় খামারে ১০০০ হেক্টর পরিমাণ ভুট্টাক্ষেত ও  জৈব খামারে ১০ হেক্টর পরিমাণ কেল শাকের ক্ষেত উভয়ই এক ফসলী চাষ হিসেবে গণ্য হবে। এক ফসলী চাষ কৃষকদেরকে রোপণ, ব্যবস্থাপনা এবং ফসল সংগ্রহে কর্মদক্ষতা বৃদ্ধি করতে সাহায্য করে। এছাড়া এক ফসলী চাষের সুবাদে এইসব কর্মকাণ্ডে কৃষিযন্ত্র ও নিত্যনতুন বিশেষায়িত কৃষিপ্রযুক্তি ব্যবহারের সুবিধা নেওয়া যায়, ফলে ফসল আরও সহজে পর্যবেক্ষণ ও ব্যবস্থাপনা করা সম্ভব হয়। এক ফসলী চাষে মৃত্তিকা ও স্থানীয় জলবায়ুর সর্বোচ্চ ব্যবহার নিশ্চিত হয় এবং এর ফলে ফলনের পরিমাণ সর্বোচ্চ হয়। তাই কোনও ফসল ফলানোর জন্য যদি বিশেষ জলবায়ু ও মৃত্তিকার প্রয়োজন হয়, তাহলে সেটিকে প্রায়শই এক ফসলী পদ্ধতিতে চাষ করা হয়ে থাকে, যেমন নিম্ন জলাভূমিতে ধান চাষ, বা সৌরালোকোজ্জ্বল সমভূমিতে গম চাষ, ইত্যাদি। এক ফসলী চাষের মাধ্যমে কৃষকেরা বিশেষায়িত কৃষিপণ্য উৎপাদন করেন, তাই তারা একটি মাত্র ফসলের সাথে সংশ্লিষ্ট অপেক্ষাকৃত কমসংখ্যক সমস্যার পেছনে অর্থ ব্যয় করেন, ফলে তাদের মুনাফা বৃদ্ধি পায়।
সময়ের সাথে সাথে শস্য আবর্তন, শস্যের ক্রম, ইত্যাদি কৌশল ব্যবহার করে শস্যের প্রজাতিতে কালিক বৈচিত্র্য আনা যেতে পারে। আবার একই জমিতে বছরের ভিন্ন ভিন্ন সময়ে ভিন্ন ভিন্ন ফসল চাষ করা যেতে পারে, যাকে বহুফসলী চাষ (ইংরেজিতে পলিকালচার Polyculture বা মাল্টিক্রপিং Multicropping) বলে। কিংবা একই সময়ে একই জমিতে একাধিক ফসল চাষ করা যেতে পারে (ফসলগুলি এমনভাবে নির্বাচিত করা হয়, যেন তা সব ফসলের জন্যই উপকারী হয়), যাকে আন্তঃফসলী চাষ (ইংরেজিতে ইন্টারক্রপিং Intercropping) বলে। বহুফসলী চাষ ও আন্তঃফসলী চাষ - এই দুই কৌশলের মাধ্যমে কৃষিতে স্থানিক বৈচিত্র্য আনা যেতে পারে। বহুফসলী চাষের কিছু প্রকারভেদ আছে। যেমন এক জমিতে বছর জুড়ে দুইটি ফসলের প্রজাতি চাষ করাকে দো-ফসলী চাষ (ইংরেজিতে ডাবল ক্রপিং Double cropping) বলে। বছর জুড়ে দুইয়ের অধিক কতিপয় ফসলের প্রজাতি চাষ করে শস্যের আবর্তন করাকে কতিপয় ফসলী চাষ (ইংরেজিতে অলিগোকালচার Oligoculture) বলে, যা বিশ্বের একাধিক অঞ্চলে জনপ্রিয়। বছরের পর বছর একই প্রজাতি বারবার চাষ করলে তাকে অবিরাম এক ফসলী চাষ বলে। মার্কিন কৃষি মন্ত্রণালয় পরপর তিন বছর একই ফসল চাষ করাকে এক ফসলী চাষ (মনোকালচার) কিংবা অবিরাম এক ফসলী চাষ (কন্টিনিউয়াস সেম ক্রপ) হিসেবে সংজ্ঞায়িত করেছে।
ইতিহাস
যুক্তরাজ্যের বার্মিংহাম বিশ্ববিদ্যালয়ের পরিবেশ মানববিদ্যা বিভাগের অধ্যাপক ফ্রাং উকোটারের মতে এক ফসলী চাষের জমিগুলি বৃহৎ আকারের হয়, একটি মাত্র কৃষিজাত দ্রব্যের উপর কেন্দ্রীভূত থাকে ও দূরবর্তী কোনও বাজারে বিক্রয়ের জন্য সম্পাদন করা হয়। তাঁর মতে প্রায় ১৮শ শতক পর্যন্ত কৃষকেরা তাদের জমিতে পরিবারের খাবারের চাহিদা মেটানোর জন্য একাধিক ফসল চাষ করতেন। দুর্যোগের জন্য ফসলের সংগ্রহ রেখে দিতেন। এরপরেও কিছু উদ্বৃত্ত থাকলে তা বিক্রি করতেন। বাণিজ্যের বিকাশের সাথে সাথে দূরবর্তী বাজারগুলিতে প্রবেশাধিকার সহজ হয়ে আসলে বিশেষায়িত ফসল বা কৃষিদ্রব্যের উৎপাদন বেশি লাভজনক হয়ে ওঠে। বিশেষায়নের ফলে ফসল রোপণ ও তোলার প্রক্রিয়াগুলি আরও দক্ষ হয়ে ওঠে, কেননা একক ফসলের জন্য অপেক্ষাকৃত কম সংখ্যক যন্ত্রপাতি, প্রযুক্তি ও শ্রমিকের দরকার হয়। বাণিজ্যিকীকরণের ধাপগুলি অনুসরণ করা ও এ সংক্রান্ত নিয়মকানুনগুলি মেনে চলাও সহজ হয়। কর্মদক্ষতা বৃদ্ধির সাথে সাথে উৎপাদনশীলতা ও মুনাফাও বৃদ্ধি পায়। এছাড়া সরকারও এক ফসলী চাষকে প্রণোদনা ও ভর্তুকি প্রদান করে। এভাবে এক ফসলী চাষ বিগত দুই শতকে উত্তরোত্তর বিস্তার লাভ করে। বর্তমানে বিশ্বের প্রায় ৮০% কৃষিদ্রব্যই বর্তমানে এক ফসলী চাষ থেকে আসে।
শ্রীহট্ট সাহিত্য পরিষদ
শ্রীহট্ট সাহিত্য পরিষদ (The Sylhet Cultural Association) সিলেট অঞ্চলের সর্বপ্রাচীন সাহিত্য ও সাংস্কৃতিক সংগঠন। সংগঠনটি ১৯৩৫ খ্রিষ্টাব্দে প্রতিষ্ঠা লাভ করে এবং সংগঠনটি এই অঞ্চলের প্রথম সাংস্কৃতিক সংগঠন হওয়ায় তৎকালীন কবি - সাহিত্যিক সৃষ্টিতে অতুলনীয় অবদান রাখে; অচ্যুতচরণ চৌধুরী বা দেওয়ান মোহাম্মদ আজরফ-এর মতো লেখক সৃষ্টিতে এর অবদান অনস্বীকার্য।
গবেষণা গ্রন্থ
শ্রীহট্ট সাহিত্য পরিষদ কর্তৃক সর্বমোট সাতটি গবেষণা গ্রন্থ প্রকাশিত হয়েছে:
সাহিত্য পত্রিকা
শ্রীহট্ট সাহিত্য পরিষদ থেকে 'শ্রীহট্ট সাহিত্য পরিষদ পত্রিকা' নামে একটি ত্রৈমাসিক সাহিত্যপত্র প্রকাশিত হতো। এটি ১৩৪৩ থেকে ১৩৫৬ বঙ্গাব্দের প্রথম সংখ্যা পর্যন্ত প্রকাশিত হয়েছে। পর্যায়ক্রমে এর সম্পাদক ছিলেন কৃষ্ণবিহারী রায়চৌধুরী (প্রথম বর্ষ প্রথম সংখ্যা - ষষ্ঠ বর্ষ দ্বিতীয় সংখ্যা), কৃষ্ণবিহারী রায়চৌধুরী ও যতীন্দ্রমোহন ভট্টাচার্য (ষষ্ঠ বর্ষ তৃতীয় সংখ্যা - সপ্তম বর্ষ প্রথম সংখ্যা) এবং সর্বশেষে যতীন্দ্রমোহন ভট্টাচার্য (সপ্তম বর্ষ দ্বিতীয় সংখ্যা - চতুর্দশ বর্ষ প্রথম সংখ্যা)।
শাহপুর রেলওয়ে স্টেশন
শাহপুর রেলওয়ে স্টেশন বাংলাদেশের সিলেট বিভাগের হবিগঞ্জ জেলার মাধবপুর উপজেলায় অবস্থিত একটি রেলওয়ে স্টেশন।
ইতিহাস
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। এসময় কুমিল্লা-আখাউড়া-শাহবাজপুর লাইনের স্টেশন হিসেবে শাহপুর রেলওয়ে স্টেশন তৈরি করা হয়।
পরিষেবা
শাহপুর রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
উদ্দক রামপুত্ত
সংক্ষিপ্ত পরিচিতি
মহাভিনহিষ্ক্রমণের পরে সিদ্ধার্থ গৌতম আলার কালাম নামক বৈশালী নগরে সাংখ্য দর্শনের শিক্ষকের নিকট হতে যোগশিক্ষা লাভ করেন। । কিন্তু সকল প্রশ্নের উত্তর না পাওয়ায় অতৃপ্ত সিদ্ধার্থ আরও জ্ঞানলাভের উদ্দেশ্যে যোগ শিক্ষক উদ্দক রামপুত্তের নামক অপর এক শিক্ষকের নিকট যোগ শিক্ষালাভ করেন।  কিন্তু উদ্দক এয়ামপুত্তের নিকট হতে শিক্ষালাভ করেও সিদ্ধার্থ সন্তুষ্ট হতে পারেননি। সিদ্ধার্থ তাকে ত্যাগ করে কঠোর তপস্যার উদ্দেশ্যে বুদ্ধগয়ার নিকট উরুবিল্ব নামক একটি রম্য স্থানে গমন করেন।  পরবর্তীকালে বুদ্ধত্ব লাভের পর গৌতম বুদ্ধ তার অভিজ্ঞতা ও শিক্ষা তার দুই গুরু আলার কালাম ও উদ্দক রামপুত্তকে জানাবেন বলে স্থির করেন, কিন্তু ততদিনে উভয়েরই মৃত্যু ঘটে গেছিল।
শ্বশুরবাড়ি জিন্দাবাদ ২
শ্বশুরবাড়ি জিন্দাবাদ ২ হচ্ছে ২০২২ সালে মুক্তিপ্রাপ্ত একটি বাংলাদেশী চলচ্চিত্র। চলচ্চিত্রটি পরিচালনা করেন ও এর চিত্রনাট্য ও সংলাপ লিখেন দেবাশীষ বিশ্বাস। চলচ্চিত্রটি প্রযোজনা করেছে বেঙ্গল মাল্টিমিডিয়া লিমিটেড। এতে কেন্দ্রীয় চরিত্রে অভিনয় করেছেন বাপ্পী চৌধুরী ও অপু বিশ্বাস। পাশাপাশি সাদেক বাচ্চু, রেবেকা, কাবিলা, হারুন কিসিঞ্জারসহ প্রমুখ বিভিন্ন গুরুত্বপূর্ণ ভূমিকা‍য় অভিনয় করেছেন।
প্রযোজনা
২০১৮ সালের ১৩ মে ঢাকার প্রিয়াঙ্কা শুটিং স্পটে চলচ্চিত্রটির মহরত অনুষ্ঠিত হয়। ২০০১ সালে রিয়াজ-শাবনূর অভিনীত ‘শ্বশুরবাড়ি জিন্দাবাদ’ মুক্তি পায়। সুপারহিট উক্ত চলচ্চিত্রটি নামের সঙ্গে মিল রেখে পরিচালক এই চলচ্চিত্রটির নাম ‘শ্বশুরবাড়ি জিন্দাবাদ ২’ রাখেন, তবে পরিচালন জানান, এই চলচ্চিত্রটি আগেরটির সিক্যুয়েল বা উত্তরভাগ নয়।
অভিনয়শিল্পী নির্বাচন
২০১৮ সালের ৮ ফেব্রুয়ারি চলচ্চিত্রটির প্রধান দুই চরিত্রের জন্য বাপ্পি চৌধুরী ও অপু বিশ্বাস চুক্তিবদ্ধ হন।
সঙ্গীত
শ্বশুরবাড়ী জিন্দাবাদ ২ চলচ্চিত্রের সুর ও সঙ্গীতায়োজন করেছেন ইমন সাহা, আকাশ সেন ও শ্রী প্রীতম। চলচ্চিত্রটির সবগুলো গানে কণ্ঠ দিয়েছেন কুমার শানু, ইমরান মাহমুদুল, সানিয়া সুলতানা লিজা ও আকাশ সেন। "বলছে আকাশ মুখ লুকিয়ে" শিরোনামের একটি গানে কন্ঠ দিয়েছেন ভারতের কিংবদন্তি সঙ্গীতশিল্পী কুমার শানু, গানটির সুর ও সঙ্গীতায়োজন করেছেন শ্রী প্রীতম এবং এর গীত রচনা করেছেন সুদীপ কুমার দীপ।
বাজারজাতকরণ ও মুক্তি
২০২০ সালের ১৪ জানুয়ারি শ্বশুরবাড়ী জিন্দাবাদ ২ চলচ্চিত্রটি সেন্সর বোর্ডের কাছ থেকে মুক্তির অনুমতি পায়। চলচ্চিত্রটি ২০২০ সালের ২০ মার্চ মুক্তি পাওয়ার কথা ছিল, কিন্তু কোভিড-১৯ মহামারীর কারণে মুক্তি স্থগিত করা হয়। পরে ২০২২ সালের ১১ ফেব্রুয়ারি চলচ্চিত্রটি মুক্তি পায়।
ধর্ম বিষয়ক মন্ত্রণালয় (বাংলাদেশ)
হিন্দু ট্রাস্ট
হিন্দু ধর্মীয় কল্যাণ ট্রাস্ট মন্ত্রণালয়ের অধীন একটি সংবিধিবদ্ধ সংস্থা যা হিন্দু সম্প্রদায়ের কল্যাণ এবং হিন্দু মন্দির রক্ষণাবেক্ষণের জন্য দায়িত্বপ্রাপ্ত।
প্রভাস সরকার
প্রারম্ভিক জীবন
বিপ্লবী প্রভাস সরকার অধুনা উত্তর চব্বিশ পরগণা জেলা র বেলঘরিয়া য় জন্মগ্রহণ করেছিলেন ১৯০৭ সালে। ম্যাট্রিক পাশ করে এল এম এফ কোর্সে ডাক্তারী পড়ার সময় বিপ্লবী রাজনীতিতে যোগ দেন।
বিপ্লবী কর্মকাণ্ড
১৯৩০ সালে লবণ সত্যাগ্রহ তে যোগ দেন। পুলিশের গ্রেপ্তারি মেদিনীপুর থেকে বরাহনগরে এসে আত্মগোপন করেছিলেন। ১৯৩২ সালে ডাক্তারী পড়তে পড়তেই রাজনৈতিক ডাকাতির অভিযোগে গ্রেপ্তার হন তিনি। জেলে থাকার সময় বিএ ও ঢাকা তে অন্তরীন অবস্থায় অর্থনীতি তে এম এ পাশ করেন প্রভাস। জেলের ভেতরে কমিউনিস্ট কনসলিডেশনে যোগ দেন এবং অন্যন্য বামপন্থী নেতৃবৃন্দের সংস্পর্শে মার্ক্সবাদ চর্চা শুরু হয় তার। ভারতের কমিউনিস্ট পার্টি র সদস্য হিসেবে বিভিন্ন স্থানে শ্রমিক আন্দোলন পরিচালনা করেন। ১৯৩৯ সালে ধানবাদে যান কয়লাখনি শ্রমিকদের মধ্যে সংগঠন গড়ে তোলার উদ্দেশ্যে। সেখানে তার চেষ্টায় কমিউনিস্ট আন্দোলন গড়ে ওঠে। নিজের বাসভূমি বেলঘরিয়া, কামারহাটি অঞ্চলে রাজনৈতিক কর্মী সংগঠন তৈরি করে তুলতে তৎপর হন তিনি। ১৯৪৮ সালে কমিউনিস্ট পার্টি বেআইনি ঘোষিত হলে তিনি আবার বিহার পুলিশের হাতে ধরা পড়েন।
মৃত্যু
৩১ জানুয়ারী, ১৯৫১ সালে ভগ্নদেহে মানসিকভাবে বিপর্যস্ত অবস্থায় আত্মহত্যা করেন এই বিপ্লবী।
বাহারিস্তান-ই-গায়বী
বাহারিস্তান-ই-গায়বী মির্জা নাথান রচিত একটি প্রধান ঐতিহাসিক নথি যা মুঘল সম্রাট জাহাঙ্গীরের (১৬০৫ - ১৬২৭) অধীনস্থ বঙ্গ, কুচ বিহার, আসাম এবং বিহারের ইতিহাস লেখার ক্ষেত্রে প্রাথমিক উৎস হিসেবে অত্যন্ত গুরুত্বপূর্ণ। এটি মুঘল সাম্রাজ্যের অন্যান্য ইতিহাসের মত নয় যা, সম্রাটের আদেশে রাজ সভার কোন ইতিহাস লেখক, সাম্রাজ্যের সকল বিষয় সম্পর্কে লিখেছেন। বাহারিস্তান-ই-গায়বী শুধু মাত্র বঙ্গ এবং এর আশে পাশের অঞ্চল সম্পর্কিত ব্যাপার গুলো নিয়ে লেখা হয়েছে।
মীর্জা নাথান
আলাউদ্দিন ইসফাহান, ওরফে মীর্জা নাথান, যাকে সম্রাট জাহাঙ্গীর সিতাব খান উপাধিতে ভূষিত করেছিলেন। তার পিতা মালিক আলি, পরবর্তীতে ইহতিমাম খান নামে পরিচিত, যিনি ১৬০৮ সালে ইসলাম খান চিশতীর সাথে মোঘল নৌবহরের সেনাপতি মীর বাহর হিসেবে নিযুক্ত হয়ে বঙ্গে এসেছিলেন। মীর্জা নাথান বেশির ভাগ অঞ্চলেরই রাজনৈতিক ঘটনা এবং সাধারণ জীবনযাত্রা অবলকলন করেছেন এবং তা তিনি তার ব্যক্তিগত অভিজ্ঞতা থেকে লিখে রেখেছিলেন। ইসলাম খানের রাজত্বে তিনি খাজা ওসমান ও প্রতাপাদিত্যের বিরুদ্ধে যুদ্ধে অংশ নেন, কিন্তু পরবর্তী সময়ে তিনি কামরূপে যুদ্ধে নিযুক্ত ছিলেন।
যখন যুবরাজ শাহজাহান তার পিতা জাহাঙ্গীরের বিরুদ্ধে বিদ্রোহ করেন এবং বঙ্গে আসেন, মীর্জা নাথান তার সঙ্গে যোগ দেন এবং তাকে যুদ্ধ পরিচালনায় সহায়তা করেন, কিন্তু যখন যুবরাজ ডেক্কানের উদ্দেশ্যে বঙ্গ ত্যাগ করেন, মীর্জা নাথান আত্মগোপন করেন এবং এর পরে তার নাম আর শোনা যায়নি। বিশ্বাস করা হয় তিনি অবসর জীবন যাপন করতেন এবং গায়বী (অদৃশ্য) নাম ধারণ করেছিলেন। কামরূপ, কুচবিহার এবং আসামে মুঘল বিজয়ের ব্যপারে মীর্জা নাথান পুঙ্খানুপুঙ্খ এবং স্পষ্ট বর্ণনা দিয়েছেন। তার বাহারিস্তান বর্ণনাতে মুঘল অধ্যুষিত অঞ্চল ভুলুনাতে মগের বিভিন্ন হামলা এবং চট্টগ্রামে মুঘলদের বিভিন্ন হামলার কথা পাওয়া যায়; আরাকানী এবং পর্তুগিজ উৎসে এ বিষয়ে খুব সংক্ষিপ্ত বর্ণনা রয়েছে।
বিন্যাস
প্যারিসে অবস্থিত ফ্রান্সের জাতীয় গ্রন্থাগার বিবলিওথেকো ন্যাশনালে দে ফ্রান্স-এ যদুনাথ সরকার বাহারিস্তান-ই-গায়বী এর পান্ডুলিপি খুঁজে পাওয়ার আগ পর্যন্ত বহু সময় ধরে এটি অজানা ছিল। এ বিষয়ে বিশেষজ্ঞদের দৃষ্টি আকর্ষণ করার লক্ষ্যে স্যার জদুনাথ সরকার বেশ কয়েকটি প্রবন্ধ রচনা করে বিভিন্ন জার্নালে প্রকাশ করেন। ঢাকা বিশ্ববিদ্যালয় এর একটি অনুলিপি কিনে আনলে, ফার্সি অধ্যাপক এম.আই বোরাহ এটি ইংরেজিতে অনুবাদ করেন। আসাম সরকার ১৯৩৬ সালে এটি প্রকাশ করে। বইটি দুইটি বড় খণ্ডে বিভক্ত, যা আকারে প্রায় এক হাজার ছাপানো পাতার সমান। ইংরেজি অনুবাদে বোরাহ খুবই পান্ডিত্যের সাথে বিভিন্ন শব্দের এবং ভৌগোলিক স্থানের প্রাচুর্যপূর্ণ টীকা উল্লেখ করেছেন। বইটি দফতর নামে বিভিন্ন অংশে বিভক্ত। ইসলামনামা  নামক প্রথম দফতরে ইসলাম খানের সুবেদারি সম্পর্কিত বিভিন্ন তথ্য নিয়ে লেখা, দ্বিতীয় দফতরে কাসিম খান চিশতীর সুবেদারি সম্পর্কে লেখা। ইব্রাহিমনামা নামক তৃতীয় দফতরে উল্লেখ আছে ফাতেহ-ই-জঙ্গ এর সুবেদারি সম্পর্কিত বিভিন্ন তথ্য, এবং শেষ দফতরে রয়েছে বিদ্রোহী যুবরাজ শাহজাহান কর্তৃক বঙ্গে রাজত্ব কায়েমের তথ্য, যার নাম হল ওয়াকিয়াত-ই-জাহানশাহী।
মীর্জা নাথান পুরো বইতে মাত্র চারটি স্থানে সম্পূর্ণ তারিখ (যার দিন, মাস এবং বছর রয়েছে) ব্যবহার করেছেন, এর মধ্যে তিনটি তার নিজের বর্ণনাতেই বাতিল হয়েছে। বইতে ব্যবহৃত ইসলামিক মাস (রমজান, ইদ, মুহার্‌রম) এবং অন্যান্য উৎস এবং ঘটনা বইয়ে বর্ণিত ঘটনা সমূহের একটি ক্রম পাওয়া যায়। বিশেষজ্ঞগণের মতে ১৬৩২ সালের আগেই প্রথম দুইটি দফতর লেখা হয়েছিল এবং বাকী দুটো দফতর ১৬৪২ এর আগে রচিত হয়েছিল।
বহিঃসংযোগ
বাহারিস্তান-ই-গায়বী এর ডিজিটাল সংস্করণ
অশোক (দ্ব্যর্থতা নিরসন)
অশোক দ্বারা বোঝাতে যেতে পারেঃ
সুগার ড্যাডি (দ্ব্যর্থতা নিরসন)
সুগার ড্যাডি বা সুগার ড্যাডিগুলি উল্লেখ করতে পারে:
দীপেশ চক্রবর্তী
দীপেশ চক্রবর্তী (জন্ম: ১৯৪৮, কলকাতা) একজন ভারতীয় বাঙালি ইতিহাসবিদ। মূলত উত্তর উপনিবেশবাদ এবং সাবল্টার্ন থিয়োরি নিয়ে তাঁর কাজের জন্য তিনি বিশ্বের কাছে পরিচিতি লাভ করেছেন। বর্তমানে দীপেশ মার্কিন যুক্তরাষ্ট্রের শিকাগো বিশ্ববিদ্যালয়ে ইতিহাসের অধ্যাপনা করেন। ইতিহাস গবেষণায় তাঁর অবদানের জন্য ২০১৪ সালে তাঁকে টয়েনবি পুরস্কার (বিখ্যাত ইতিহাসবিদ আর্নল্ড জে. টয়েনবির নামে, যা সামাজিক বিজ্ঞানে মানবসভ্যতার প্রতি বিশেষ অবদানের জন্য দেওয়া হয়ে থাকে) প্রদান করা হয়।
শিক্ষা ও কর্মজীবন
দীপেশ চক্রবর্তী প্রথমে তৎকালীন কলকাতা বিশ্ববিদ্যালয়ের অন্তর্গত প্রেসিডেন্সি কলেজ(বর্তমানে প্রেসিডেন্সি বিশ্ববিদ্যালয়) থেকে পদার্থবিদ্যায় স্নাতক হন। এরপর তিনি ম্যানেজমেন্টে স্নাতকোত্তর করেন ইন্ডিয়ান ইন্সটিটিউট অফ ম্যানেজমেন্ট থেকে। এরপরে তিনি ক্যানবেরার অস্ট্রেলিয়া ন্যাশানাল ইউনিভার্সিটিতে যোগদান করেন, যেখান থেকে তাকে ইতিহাসে ডক্টর অফ ফিলোজফি (পিএইচডি) ডিগ্রী প্রদান করা হয়।
বর্তমানে দীপেশ চক্রবর্তী শিকাগো বিশ্ববিদ্যালয়ে ইতিহাস, দক্ষিণ এশীয় ভাষা ও সভ্যতার লরেন্স এ. কিম্পটন সম্মানিত সার্ভিস অধ্যাপক।
নিরুক্ত
থাম্ব|262x262পিক্সেল|যাস্কের নিরুক্ত [[বেদাঙ্গ পাঠের প্রথম পৃষ্ঠা (সংস্কৃত, দেবনাগরী লিপি)]]
নিরুক্ত (সংস্কৃত: निरुक्त) হল বেদের অর্থ সম্পূর্ণভাবে নিরূপনের জন্য বৈদিক শাস্ত্র। নির্-নিঃশ্বেষরূপে পদসমূহ যেখানে উক্ত হয়েছে, তাকে নিরুক্ত বলে। যাস্ক নামক ঋষি আনুমানিক খ্রিস্টপূর্ব ৬ষ্ঠ শতকে নিরুক্ত শাস্ত্রের রচনা করেছিলেন। নিরুক্ত ষড় বেদাঙ্গের মাঝে অন্যতম একটি অঙ্গ। বেদের সংস্কৃত শব্দরাশি সংগৃহ ও যথাযথ ব্যাখ্যা প্রসঙ্গে নিরুক্ত শাস্ত্রে আলোচনা হয়েছে। এজন্য একে বেদের অঙ্গ সরূপ বলা হয়।
নিরুক্ত হল শব্দকোষের পদ্ধতিগত সৃষ্টি এবং এটি প্রাচীন, অস্বাভাবিক শব্দগুলি কীভাবে বোঝা যায় তা নিয়ে আলোচনা করে। ক্ষেত্রটি সম্ভবত বৃদ্ধি পেয়েছিল কারণ খ্রিস্টপূর্ব ২য় সহস্রাব্দে রচিত বৈদিক গ্রন্থে প্রায় এক চতুর্থাংশ শব্দ মাত্র একবার দেখা যায়।
সময়কাল
নিরুক্তর অধ্যয়ন খৃষ্টপূর্ব দ্বিতীয়-সহস্রাব্দে বৈদিক গ্রন্থের ব্রাহ্মণ স্তরের শেষ শতাব্দীতে পাওয়া যায়। এই ক্ষেত্রের সবচেয়ে বিখ্যাত পণ্ডিত যাস্ক, যিনি এই ক্ষেত্রের প্রথম বই, নিগন্তু লিখেছিলেন। তাঁর পাঠ্যটিকে কেবল নিরুক্ত বলা হয়। নিরুক্তের অধ্যয়ন ব্যাকরণের আনুষঙ্গিক বৈদিক বিজ্ঞানের সাথে ঘনিষ্ঠভাবে সম্পর্কিত, তবে তাদের আলাদা মনোযোগ রয়েছে। ব্যাখ্যার সঠিকভাবে ভাব প্রকাশের জন্য শব্দের সঠিক রূপ প্রতিষ্ঠার জন্য ভাষাতাত্ত্বিক বিশ্লেষণ নিয়ে কাজ করে, যখন নিরুক্ত ভাষায় বিশ্লেষণের উপর মনোযোগ কেন্দ্রীভূত করে শব্দগুলির যথাযথ অর্থ প্রতিষ্ঠা করতে সাহায্য করে। যাস্ক দাবি করেন যে নিরুক্তের অধ্যয়নের পূর্বশর্ত হচ্ছে ব্যাকরণ অধ্যয়ন।
অধ্যয়নের ক্ষেত্রে নিরুক্ত গ্রন্থগুলিকে নির্বাণশাস্ত্রও বলা হয়। ১৯২০ -এর দশকে লক্ষ্মণ সরুপ কর্তৃক নিগন্ত এবং নিরুক্তের একটি সমালোচনামূলক সংস্করণ প্রকাশিত হয়েছিল। লক্ষ্মণ সরুপের সমালোচনামূলক সংস্করণটি ৭০০ থেকে ৫০০ খ্রিস্টপূর্বাব্দের মধ্যে, অর্থাৎ গৌতম বুদ্ধের আগে।
ব্যুৎপত্তি
মনিয়ার-উইলিয়ামস অনুসারে, নিরুক্ত (সংস্কৃত) অর্থ "উচ্চারিত, ব্যাখ্যা করা, প্রকাশ করা, সংজ্ঞায়িত করা, জোরে"। এটি একটি শব্দের ব্যুৎপত্তিগত ব্যাখ্যা বা এই ধরনের কাজের নামকেও বোঝায়।
সংশ্লিষ্ট সংস্কৃত বিশেষ্য নিরুক্ত অর্থ "কাব্যিক উদ্ভব" বা "শব্দের ব্যাখ্যা"।
আলোচনা
নিরুক্তের ক্ষেত্রটি শব্দের অর্থ নির্ণয় করে, বিশেষ করে প্রাচীন শব্দের ব্যবহার আর নেই, অনেক আগে তৈরি করা হয়েছে এবং তারপর খুব কমই ব্যবহৃত হয়েছে। খ্রিস্টপূর্ব দ্বিতীয় সহস্রাব্দ থেকে বৈদিক সাহিত্যে এই ধরনের শব্দের একটি খুব বড় সংগ্রহ রয়েছে, যেখানে প্রায় ২৫% শব্দ শুধুমাত্র একবার ব্যবহার করা হয়েছে। খ্রিস্টপূর্ব ১ম সহস্রাব্দে, বেদের অর্থ কী তা ব্যাখ্যা করা এবং বোঝা একটি চ্যালেঞ্জ হয়ে দাঁড়িয়েছিল, এবং নিরুক্ত পদ্ধতিতে তত্ত্বগুলি প্রস্তাব করার চেষ্টা করেছিল কীভাবে শব্দগুলি গঠন করে, এবং তারপর বেদ বোঝার জন্য তাদের অর্থ নির্ধারণ করে।
যাস্ক, ঋষি যিনি সম্ভবত খ্রিস্টপূর্ব ৭ম -৫ম শতকের কাছাকাছি সময়ে বাস করতেন, শব্দের শব্দার্থগত বিশ্লেষণের মাধ্যমে এই সমস্যাটির সাথে যোগাযোগ করে, তাদের উপাদানগুলিতে বিভক্ত করে, এবং তারপর সেগুলিকে সেই প্রেক্ষাপটে একত্রিত করে যেগুলি প্রাচীন শব্দের অর্থ কী হতে পারে তা প্রস্তাব করতে ব্যবহৃত হয়েছিল।
<blockquote style="background-color:none;margin-right:5em;margin-left:0em;border-left:solid 6px #FFE0BB;padding:1.0em"> মুখস্থ করবেন না, অর্থ সন্ধান করুন কি নেওয়া হয়েছে (শিক্ষকের মুখ থেকে), কিন্তু বোঝা যায়নি, কেবল (স্মৃতি) আবৃত্তি দ্বারা উচ্চারিত হয়, এটি কখনই জ্বলে না, যেমন আগুন ছাড়া শুকনো কাঠ। অনেকে, একজনকে (যদিও) দেখছেন, বক্তৃতা দেখতে পাচ্ছেন না, অনেকেই শুনছেন, যদিও শুনছেন না, এবং অনেকে একজনকে দেখছেন, তিনি (তার) শরীর ছড়িয়ে একজন স্ত্রীর মত তার স্বামী কামনা করছেন। বক্তৃতার অর্থ, এর ফল ও ফুল। — যাস্ক, নিরুক্ত ১.১৮-১.২০''
যাস্কের একটি কেন্দ্রীয় ভিত্তি ছিল যে, মানুষ কর্মের ধারণার এবং বর্ণনা করার জন্য আরও নতুন শব্দ তৈরি করে, অর্থাৎ বিশেষ্যগুলির প্রায়ই মৌখিক শিকড় থাকে। যাইহোক, যাস্কের যোগ করা সকল শব্দের মৌখিক শিকড় নেই। তিনি জোর দিয়েছিলেন যে শব্দের অর্থ এবং ব্যুৎপত্তি উভয়ই সর্বদা প্রসঙ্গ নির্ভর। যাস্কের মতে, বস্তু-মাধ্যমের চারপাশে শব্দ তৈরি করা হয়, মানুষের অনুভূত বাহ্যিক বা অভ্যন্তরীণ বাস্তবতা প্রকাশ করা, এবং ক্রিয়া ও ভব (গতিশীল সত্তা) এর ছয়টি পরিবর্তনের মধ্যে একটি, যথা জন্ম, বিদ্যমান, পরিবর্তন, বৃদ্ধি, হ্রাস ও ধ্বংস।
হিন্দু ঐতিহ্যের নিরুক্ত পণ্ডিতদের মতে, একটি বাক্য হল শব্দের সংগ্রহ, একটি শব্দ হল ধ্বনিগুলির সংগ্রহ। বৈদিক অনুচ্ছেদের অর্থ প্রেক্ষাপট, উদ্দেশ্য বর্ণিত, আলোচিত বিষয়, কী বলা হয়েছে, কীভাবে, কোথায় এবং কখন বোঝা যায়।
পাঠ্য
একমাত্র মৌলিক নির্বাণশাস্ত্র, যা প্রাচীনকাল থেকে আধুনিক যুগে টিকে আছে তা হল যাস্ক ও এটিকে কেবল নিরুক্ত বলা হয়। যাস্কের নিরুক্তের উপর তিনটি ভাষ্য টিকে আছে। উপরন্তু, যাস্ক কর্তৃক খ্রিস্টপূর্ব ৫ম শতাব্দীর নিরুক্তের চেয়েও বিদ্যমান এবং অধিকতর প্রাচীন, নিঝানতু যা একটি অভিধানিক গ্রন্থ। নিঘন্তু হল একটি শব্দকোষ বা বেদের শব্দগুলির সংকলন, এবং এটি অভিধানশাস্ত্রের একটি উদাহরণ পাঠ্য (আক্ষরিক অর্থে, শব্দের বিজ্ঞান)। যাইহোক, নিগন্তু একটি অভিধান নয়, গ্রন্থগুলির একটি ধারা যা পরবর্তী শতাব্দীতে বিকশিত হয় এবং সংস্কৃত ভাষায় একে কোশা বলা হয়। যাস্কের নিরুক্ত ব্যাপকভাবে নিগন্তুকে বোঝায়।
যাস্ক নিরুক্ত পাঠ্যের তিনটি ভাষ্য হল দুর্গাসিংহ (দুর্গা নামেও পরিচিত) নামে হিন্দু পণ্ডিতদের দ্বারা (যারা সম্ভবত ৬ষ্ঠ শতাব্দীর পূর্বের), স্কন্দ-মহেশ্বর যারা দুইজন পণ্ডিত হতে পারেন (যারা সম্ভবত খ্রিস্টীয় ৫ম শতাব্দীর পূর্বের), এবং নীলকণ্ঠ (যিনি সম্ভবত ১৪ শতকের)।
প্রাচীন
যাস্ক, তার বিখ্যাত পাঠ্য শিরোনামে, দাবি করেছেন যে প্রাচীন ঐতিহ্যে ঋগ্বেদকে তিনটি উপায়ে ব্যাখ্যা করা যেতে পারে - ধর্মীয় আচারের (অধিযজ্ঞ) দৃষ্টিকোণ থেকে, দেবতাদের (অধিদেবতা) দৃষ্টিভঙ্গি থেকে এবং আত্মার (অধ্যাৎমান) দৃষ্টিকোণ থেকে। ঋগ্বেদকে ব্যাখ্যা করার চতুর্থ উপায়টিও প্রাচীনকালে আবির্ভূত হয়েছিল, যেখানে উল্লেখিত দেবতাদের কিংবদন্তি ব্যক্তি বা আখ্যানের প্রতীক হিসেবে দেখা হত। এটা সাধারণভাবে গৃহীত হয়েছিল যে, সৃজনশীল কবিরা পাঠককে অনুপ্রাণিত করার জন্য প্রায়শই দ্বৈত অর্থ, উপবৃত্ত এবং উপন্যাসের ধারণা প্রকাশ করেন। নিরুক্ত একজনকে বিকল্প অনুবিদ্ধ অর্থ সনাক্ত করতে সক্ষম করে যা কবি এবং লেখকরা পুরনো গ্রন্থে অন্তর্ভুক্ত থাকতে পারে।
মধ্যযুগীয়
ভাস্করারায়ের ভাষ্যগুলিতে নিরুক্তের অলঙ্কারিক ব্যবহারের অনেক উদাহরণ পাওয়া যায়। গণেশ সহস্রনাম সম্পর্কে তাঁর ভাষ্যের প্রথম শ্লোক থেকে এখানে একটি উদাহরণ দেওয়া হল।
প্রথম শ্লোকে গণেশের নাম হিসাবে গণনাথ অন্তর্ভুক্ত রয়েছে।এই নামের সহজ অর্থ, যা তার পাঠকদের কাছে স্পষ্ট মনে হত, "গণের রক্ষক" হবে, নামটিকে গণ (গোষ্ঠী) +নাথ (অভিভাবক) হিসাবে সরলভাবে বিশ্লেষণ করবে। কিন্তু ভাস্করারায় নিরুক্ষতে তার দক্ষতা প্রদর্শন করে অপ্রত্যাশিত ভাবে এটিকে বহুব্রীহি যৌগিক গণনা + অাথ মানে "যার গণনা যার গুণাবলী শুভতা নিয়ে আসে। আথ শব্দটি শুভকামনার সাথে যুক্ত (মাগলাম)। সহস্রনাম খোলার সময় এই অলঙ্কারশাস্ত্রের বিকাশ ঘটে, সহস্রনাম প্রসঙ্গে উপযুক্ত চতুর মোচড় সহ সহস্রাধিক নামের উপর তার ভাষ্যের একেবারে শুরুতেই নিরুক্তে ভাস্করায়ের দক্ষতা প্রদর্শন করে
রাশেদা চৌধুরী
রাশেদা চৌধুরী একজন বাংলাদেশী অভিনেত্রী।
নাটক
চলচ্চিত্রের পাশাপাশি তিনি টিভি নাটকেও অভিনয় করেছেন। সালাহ উদ্দিন লাভলুর নির্দেশনায় ‘ভবের হাট’ ধারাবাহিক নাটকে অভিনয়ের মধ্য দিয়ে তিনি টিভিতে অভিনয় শুরু করেন। এরপর বহু নাটকে তিনি অভিনয় করেছেন।
বক্তিগত জীবন
তিনি আল হেলাল চৌধুরীকে বিয়ে করেন। তাদের দুই মেয়ে রয়েছে: শম্পা ও অনন্যা।
শ্রী চৈতন্য মন্দির, সিলেট
অবস্থান
সিলেটের গোলাপগঞ্জের উপজেলার ঢাকা দক্ষিণ ইউনিয়নের মিশ্রপাড়া গ্রামে ভারতীয় উপমহাদেশের বৈষ্ণবসম্প্রদায়ের প্রবর্তক শ্রী চৈতন্য দেবের পৈতৃক নিবাসে  মন্দিরটি অবস্থিত; যা হিন্দু ধর্মালম্বীদের নিকট তীর্থস্থান ।
লৌকিক ইতিহাস
শ্রী চৈতন্য দেবের দাদা শ্রী উপেন্দ্র মিশ্রের বাড়ি ছিল ঢাকা দক্ষিণের মিশ্রপাড়ায় যেখানে তার পিতা শ্রী জগন্নাথ মিশ্র এবং মাতা শচীদেবী বিবাহ পরবর্তী সময়ে বসবাস করতেন। বিবাহের কিছু দিন পর শচীদেবীর গর্ভবতী হলে তার দিদিমা স্বপ্নে দেখেন যে এই সন্তান হচ্ছেন স্বয়ং ভগবান; তবে শচীদেবীর সন্তান যেন অন্যত্র ভূমিষ্ঠ হয়। তাই তিনি শ্রী জগন্নাথ মিশ্র এবং শচীদেবীকে নবদ্বীপে পাঠিয়ে দেন ও বলেন যেন তার নাতি তার সাথে দেখা করতে আসেন। ফলে শ্রী চৈতন্য দিদিমার কথা রক্ষার্থে ঢাকা দক্ষিণে এসেছিলেন।
মন্দির প্রতিষ্ঠা
অষ্টাদশ শতকের মধ্যভাগে তৎকালীন সিলেটের গোলাব রায়ের উদ্যোগে এখানে একটি মন্দির নির্মীত হয়। এটি হিন্দু ধর্মালম্বীদের নিকট একটি ঐতিহাসিক তীর্থস্থান হিসেবে পরিচিত। প্রতিবছর এখানে তীর্থস্থান পরিদর্শনে অসংখ্য পর্যটক আসেন।
পালিত অনুষ্ঠান
শ্রী চৈতন্য মহাপ্রভু তার দিদিমার কথা রক্ষার জন্য ঢাকা দক্ষিণে আসেন এবং সেখানে ২ দিন অবস্থান করেন। যদিও কেউ তথ্য-প্রমাণ দিয়ে বলতে পারেন না যে তিনি ঠিক কবে এখানে এসেছিলেন; তবে ধারণা করা হয় যে সেটি চৈত্র মাসের কোন এক রবিবার ছিলো। তাই প্রতি বছর চৈত্র মাসে তার আগমন উপলক্ষে এখানে উৎসবের আয়োজন করা হয়। মাসব্যাপী চলমান এই উৎসবে মেলা, সংকীর্তন, পূঁজা প্রভৃতির ব্যবস্থা করা হয়।
মন্দিরের বর্তমান অবস্থা
কয়েক বছর আগে সরকারী উদ্যোগে বিশেষত সিলেট জেলা পরিষদের উদ্যোগে মন্দির সংস্কার করা হয়। এখানে বর্তমানে অতি সুদৃশ্য ৪টি মন্দির রয়েছে।
আবদুর রহমান (ক্রিকেটার)
আবদুর রহমান (জন্ম: ২১ ফেব্রুয়ারি ১৯৯০) একজন বাংলাদেশী প্রথম শ্রেণির ক্রিকেটার যিনি রংপুর বিভাগের হয়ে খেলেন।
ইটিভি বাল্যভারত
ইটিভি বাল্যভারত হচ্ছে একটি হায়দ্রাবাদ-ভিত্তিক ইটিভি নেটওয়ার্ক মালিকানাধীন ভারতীয় শিশুতোষ পে টেলিভিশন চ্যানেল যেটিতে অ্যানিমেটেড অনুষ্ঠান প্রচারিত হয়। চ্যানেলটি সম্প্রচার শুরু করে ২০২১ সালের ২৭ এপ্রিলে।
বাল্যভারত ইটিভি নেটওয়ার্কের প্রথম শিশুতোষ টেলিভিশন চ্যানেল, এবং ভিন্ন ভাষায় অডিও ট্র্যাক প্রদান করার একমাত্র চ্যানেল। এটি এগারোটি আঞ্চলিক ভাষা এবং ইংরেজিতেও সম্প্রচার করে। কিন্তু পরে বাল্যভারতের পাঞ্জাবি, ওড়িয়া, গুজরাটি, মারাঠি, বাংলা, এবং অসমীয়া আঞ্চলিক চ্যানেলগুলোর ২০২২ সালের ১ এপ্রিলে বন্ধের ঘোষণা করা হয়, এবং এটির বাকি ছয়টি ভাষায় সম্প্রচার অব্যহত থাকবে।
হাজিরবাগ ইউনিয়ন
হাজিরবাগ ইউনিয়ন বাংলাদেশের খুলনা বিভাগের যশোর জেলার অন্তর্গত ঝিকরগাছা উপজেলার একটি অন্যতম ইউনিয়ন।
ভৌগোলিক অবস্থান
ভৌগোলিক অবস্থান অনুযায়ী হাজিরবাগ ইউনিয়নের পূর্বপ্রান্তে রয়েছে কপোতাক্ষ নদ এবং এর পূর্ব-দক্ষিণ কোণে অবস্থিত দক্ষিণ ঝিকরগাছার সর্ব বৃহৎ শহর বাঁকড়া বাজার । এ ইউনিয়নের পশ্চিম প্রান্তে রয়েছে শার্শা থানা। দক্ষিণে বাঁকড়া ইউনিয়ন, উত্তরে নির্বাসখোলা ইউনিয়ন এবং পূর্ব প্রান্তে কপোতাক্ষ নদ পার হয়েই মনিরামপুর থানা। ইউনিয়নটি ১৫টি গ্রাম এবং ১৫টি মৌজা নিয়ে গঠিত হয়েছে।
কুর্চি
কুর্চি বা কুরচি ক্ষুদ্র পত্রমোচী বৃক্ষ। Apocynaceae পরিবারের এই গাছের বৈজ্ঞানিক নাম Holarrhena pubescens। এছাড়া কুরচিকে কুটজ, ইন্দ্রযব, ইন্দ্রজৌ, বৎসক, কলিঙ্গ, প্রাবৃষ্য, শত্রুপাদপ, সংগ্রাহী, পান্ডুরদ্রুম, মহাগন্ধ, কোটিশ্বর নামেও পরিচিত। এদের পরিবারের নাম Apocynaceae। এর আদি বাসস্থান মধ্য ও দক্ষিণ আফ্রিকা, ভারতীয় উপমহাদেশ, ইন্দোচিন এবং চীনের কিছু অংশে। এটি পেটেরোগের জন্য একটি দুর্দান্ত ওষুধ এবং  হোমিওপ্যাথি চিকিৎসায় টিংচার হিসাবে ব্যবহার হয়।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।
বর্ণনা
কুর্চির কাণ্ড সরল, উন্নত এবং শীর্ষ অজস্র উর্দ্ধমুখী শাখায় ডিম্বাকৃতি, কখনোবা এলোমেলো। বাকল অমসৃণ, হালকা ধূসর। শীতের শেষে পাতা ঝরে গেলেও বসন্তের শেষে এই শূন্যতা কচি পাতায় ভরে উঠে। পাতা লম্ব-ডিম্বাকৃতি, মসৃণ আর বিন্যাস হয় বিপ্রতীপ। কুর্চির স্বাভাবিক উচ্চতা ১০-২০ ফুট, কিন্তু ২-৪ ফুট উঁচু গাছেও অনেক সময় মুকুল ধরে। কুর্চির আরো একটি বৈশিষ্ট্য হলো সারা বর্ষা ধরে কয়েকবার এর ফুল ফোটে।
ফুল ও ফল
কুর্চি-মঞ্জরীতে ফুলের সংখ্যা কম হলেও বিক্ষিপ্ত মঞ্জরী সংখ্যা অজস্র। ফুল রঙ্গন ফুলের মতো, নিচের অংশ নলাকৃতি এবং উপর মুক্ত পাপড়িতে ছড়ানো। ৫টি পাপড়ির মুক্ত অংশ ঈষৎ বাঁকানো, বর্ণ দুধসাদা এবং তীব্র সুগন্ধী কিন্তু মধুর। গোত্রীয় বৈশিষ্ট্যের রীতি অনুযায়ী পরাগচক্র দলের গভীরে অদৃশ্য। দুটি গর্ভকেশর প্রায় মুক্ত এবং এজন্য একই ফুল থেকে দুটি ফল জন্মে। এই সজোড় ফল দুটি সরু, লম্বা এবং বীজ বহু সংখ্যক, রোমশ ও ঘনবাদামী। বাতাসে বীজ ছড়ায়।
ঔষধি গুণ
কুর্চি ভেষজগুণে সমৃদ্ধ। ফুল, ফল, বাকল সবই আমাশয় সারাতে ঔষধ হিসাবে ব্যবহার করা হয়।
ফুলেশ্বরী
ফুলেশ্বরী তরুণ মজুমদার পরিচালিত ১৯৭৪ খ্রিষ্টাব্দে মুক্তিপ্রাপ্ত একটি ভারতীয় বাংলা চলচ্চিত্র । চলচ্চিত্রটিতে মুখ্য ভূমিকায় অভিনয় করেছিলেন সন্ধ্যা রায় এবং সমিত ভঞ্জ । সঙ্গীত পরিচালনা করেন হেমন্ত মুখোপাধ্যায় । চলচ্চিত্রটি প্রযোজনা করেন ছায়াবাণী প্রাইভেট লিমিটেড । ছবিটিতে ব্যবহৃত গানগুলির কন্ঠশিল্পীর ভূমিকা পালন করেছিলেন হেমন্ত মুখোপাধ্যায়, মান্না দে, সন্ধ্যা মুখোপাধ্যায়, আরতি মুখোপাধ্যায়, অনুপ ঘোষাল ও হরিধন মুখোপাধ্যায় |
ইউনিকোড ফন্ট
ইউনিকোড ফন্ট হলো গ্লিফকে ইউনিকোড চরিত্রে ম্যাপ করা কম্পিউটার ফন্ট। আধুনিক কম্পিউটার ফন্টের বিশাল একটি অবগশই ইউনিকোড ম্যাপিং ব্যবহার করে, এমনকি যেগুলো শুধু একটি একক লেখার ব্যবস্থার জন্যে গ্লিফ রাখে অথবা শুধুমাত্র প্রাথমিক ল্যাটিন অক্ষরমালা সনর্থন করে সেগুলোও। যে ফন্টগুলো বিস্তৃত পরিমাণের ইউনিকোড স্ক্রিপ্ট এবং ইউনিকোড চিহ্ন সমর্থন করে সেগুলোকে মাঝেমধ্যে "প্যান-ইউনিকোড ফন্ট" বলা হয়।
আল্লু রামালিঙ্গাইয়া
আল্লু রামালিঙ্গাইয়া (১ অক্টোবর ১৯২২ - ৩১ জুলাই ২০০৪) পালাকোল্লুর একজন ভারতীয় তেলেগু কৌতুক অভিনেতা যিনি ১০০০টিরও বেশি টলিউড চলচ্চিত্রে অভিনয় করেছিলেন।
ফজলে রাব্বী (দ্ব্যর্থতা নিরসন)
ফজলে রাব্বী বলতে যাদেরকে বোঝানো হতে পারে;
জয়ল্যান্ড
জয়ল্যান্ড হল ২০২২ সালে মুক্তিপ্রাপ্ত উর্দু ও পাঞ্জাবি ভাষার পাকিস্তানি নাট্য চলচ্চিত্র যা পরিচালনা করার মাধ্যমে সাইম সাদিক নিজের কাহিনী-চিত্র পরিচালনায় আত্মপ্রকাশ করেন। চলচ্চিত্রে অভিনয় করেন আলী জুনেজো, রাস্তি ফারুক, আলিনা খান, সারওয়াত গিলানি ও সালমান পীরজাদা। চলচ্চিত্রটি রানা পরিবারকে কেন্দ্র করে নির্মিত, যার পিতৃপুরুষ আরেকটি ছেলের জন্মের জন্য আকুল আকাঙ্ক্ষা করেন।
২৩ মে তারিখে ২০২২-এর কান চলচ্চিত্র উৎসবের আঁ সেরতাঁ র‍্যগারে এর প্রথম বৈশ্বিক প্রদর্শনী হয়, যেখানে এটি ক্যামেরা ডি'অরের জন্য প্রতিদ্বন্দ্বিতা করে। জয়ল্যান্ড হল কান চলচ্চিত্র উৎসবে প্রথমবার প্রদর্শিত প্রথম পাকিস্তানি চলচ্চিত্র ও এটি প্রদর্শনের পর সেখানে একটি স্থায়ী প্রশংসা, ও আঁ সেরতাঁ র‍্যগার এবং সেরা এলজিবিটিকিউ, কুয়ার বা নারীবাদী থিম মুভির জন্য কুইয়ার পাম পুরস্কারও জিতে।
চলচ্চিত্রটি পাকিস্তানে ১৮ নভেম্বর ২০২২ সালে মুক্তি পায়। এটি ৯৫ তম একাডেমি অ্যাওয়ার্ডে শ্রেষ্ঠ আন্তর্জাতিক পূর্ণদৈর্ঘ্য চলচ্চিত্র বিভাগে একাডেমি পুরস্কারের জন্য পাকিস্তানি চলচ্চিত্র হিসেবে নির্বাচিত হয়।
সারসংক্ষেপ
লাহোরের ভেতরকার শহরে একজন হুইলচেয়ারে আবদ্ধ অথচ প্রখর পিতৃপুরুষ (সালমান পীরজাদা) মধ্যবিত্ত রানা পরিবারের প্রধান, যার মধ্যে তার দুই ছেলে, পুত্রবধূ ও চার নাতনি রয়েছে। তিনি চান তার সন্তানরা যেন তাকে একটি নাতি দেয় ও তার ছোট ছেলে হায়দার (আলি জুনেজো) একটি মুজরা মঞ্চে কাজ খুঁজে পাওয়ার পরে তার পুত্রবধূ মমতাজকে (রাস্তি ফারুক) চাকরি ছেড়ে দিতে বাধ্য করে। কিন্তু সব বদলে যায় যখন হায়দার বিবা (আলিনা খান) নামক একজন হিজড়া নর্তকীর প্রেমে পড়ে।
প্রদর্শনী
২৩ মে ২০২২ তারিখে আঁ সেরতাঁ র‍্যগার বিভাগে ৭৫তম কান চলচ্চিত্র উৎসবে চলচ্চিত্রের বৈশ্বিক প্রথম প্রদর্শনী হয়। যুক্তরাজ্য ও ফ্রান্স-ভিত্তিক বিক্রয় সংস্থা ফিল্ম কনস্টেলেশন চলচ্চিত্রটির আন্তর্জাতিক অধিকার গ্রহণ করে, যা উত্তর আমেরিকায় প্রতিনিধিত্বের জন্য ডাব্লিউএমই ইন্ডিপেন্ডেন্টের সাথে হিস্যা করা হবে। চলচ্চিত্রের ফরাসি স্বত্ব কনডর অধিগ্রহণ করে।
চলচ্চিত্রটি ২০২২-এর টরন্টো আন্তর্জাতিক চলচ্চিত্র উৎসবে 'বিশেষ উপস্থাপনা' বিভাগে আমন্ত্রিত হয় ও ৮ সেপ্টেম্বর ২০২২-এ প্রদর্শিত হয়। এটি ২৭তম বুসান আন্তর্জাতিক চলচ্চিত্র উৎসবের 'এ উইন্ডো অন এশিয়ান সিনেমা' বিভাগেও স্থান পায় ও ৬ অক্টোবর, ২০২২-এ প্রদর্শিত হয়।
প্রেক্ষাগৃহ
চলচ্চিত্রটি পাকিস্তানে ১৮ নভেম্বর ২০২২-এ এ মুক্তি পাওয়ার কথা ছিল। যাইহোক, পাকিস্তানের তথ্য ও সম্প্রচার মন্ত্রণালয় দেশের চলচ্চিত্র অধ্যাদেশ, ১৯৭৯-এর কারণে এটির মুক্তি নিষিদ্ধ করে। বেশ কিছু আপত্তিকর কামোত্তেজক দৃশ্য বিবাচন করার পর ১৬ নভেম্বর এই সিদ্ধান্তটি প্রত্যাহার করা হয় যা চলচ্চিত্রটির দেশীয় প্রদর্শনের পথ পরিষ্কার করে।
সমালোচনামূলক প্রতিক্রিয়া
চলচ্চিত্রটি আন্তর্জাতিক সমালোচকদের কাছ থেকে ব্যাপক সমালোচকদের প্রশংসা পায়। এটি কান চলচ্চিত্র উৎসবের প্রথম প্রদর্শনীতে স্থায়ী অভ্যর্থনা পায়। পর্যালোচনা সমষ্টিকরণ ওয়েবসাইট রটেন টম্যাটোসে এটি ৭.৭/১০ রেটিং পাওয়া সহ ১৫ সমালোচকদের পর্যালোচনার ১০০% ইতিবাচক প্রতিক্রিয়া পায়।
ভারত
চলচ্চিত্রটির ভারতে প্রিমিয়ার উপলক্ষে, আন্না এমএম ভেটিকাড ফার্স্টপোস্ট-এ লিখেছেন: "এই বিভাজনপূর্ণ সময়ে, আমাদের দুই দেশের মধ্যে অনেক সাধারণত বিষয় নিয়ে চিন্তা করা মূল্যবান - সাথে আমাদের ব্যর্থতাগুলো - যেমনটি বন্ধুত্বের এই বিস্ময়করভাবে সংবেদনশীল ইতিহাস, প্রেম, আকাঙ্ক্ষা ও একাকীত্ব, যৌনতা, আকাঙ্ক্ষা, বাধ্যতামূলক লিঙ্গ ভূমিকায় প্রতিফলিত হয় এবং দৈনন্দিনতা যার পিছনে কুসংস্কার, দমন ও নিপীড়ন বিকাশ লাভ করে।" ভেটিকাড যোগ করেছেন: "হায়দার, মমতাজ ও বিবার যাত্রা সহকারে অত্যাচার ও নিপীড়নের কোলাহলের বিপরীতে, চলচ্চিত্রটি... গতিতে সিম্ফনির মতোই সাবলীলভাবে চলে।"
ন্যাশনাল হেরাল্ড-এ নম্রতা যোশী লিখেছেন যে চলচ্চিত্রটি "অন্তর্ভুক্ত শক্তি" নিয়ে তৈরি করা হয়েছে। যোশী "প্রতিভাবান কলাকুশলী"-এর প্রশংসা করে লিখেছেন, "প্রত্যেকটি চরিত্র, তার বা তার পর্দায় থাকার দৈর্ঘ্য নির্বিশেষে, একটি বিরল পূর্ণতা দিয়ে আবিষ্ট করা হয়েছে, এবং সূক্ষ্ম, অনায়াস অভিনয়ের দ্বারা জীবন্ত আনা হয়েছে"। নিজের পর্যালোচনার উপসংহারে, তিনি বলেছিলেন, "জয়ল্যান্ড একটি জন্ম, আশা এবং সম্ভাবনার অনুভূতি দিয়ে শুরু হয় কিন্তু একটি প্রচণ্ড ক্ষতির অনুভূতি নিয়ে ছেড়ে যায়।" এরপরে তিনি চলচ্চিত্রের করুন রস বের করে বলেন, "জীবনের বৃত্তটি সাদিক দ্বারা কোমলতা ও ভদ্রতার সাথে স্পর্শ করা হয় যা এটিকে দ্বিগুণ মর্মস্পর্শী করে তোলে।"
অনুপমা চোপড়া চলচ্চিত্রটি পর্যালোচনা করে সমবেত লেখার অভিনয়ের প্রশংসা করেছেন, "অভিনেতারা - আলি জুনেজো, সালমান পীরজাদা, সারওয়াত গিলানি, সানিয়া সাইদ ও আলিনা খান - আবেগপূর্ণ অনুরণনমূলক অভিনয় করেছেন।" চোপড়া উপসংহারে বলেছেন, "কবিতা ও চির বিষণ্ণতার সাথে, জয়ল্যান্ড একটি বিভক্ত পরিবারের একটি মর্মান্তিক প্রতিকৃতি তৈরি করে"। দি ইন্ডিয়ান এক্সপ্রেস-এর শুভ্রা গুপ্তা জয়ল্যান্ড-কে "পাকিস্তানের প্রথম অফিসিয়াল এন্ট্রিকে হৃদয়গ্রাহী খুঁজে পেয়েছেন . . "
আন্তর্জাতিক
দ্য হলিউড রিপোর্টার-এর লোভিয়া গায়ারকি চলচ্চিত্রটি পর্যালোচনা করে এটিকে "পারিবারিক কাহিনী, যেটি [পরিচালক] সাদিক কীভাবে লিঙ্গ নিয়মগুলোকে সংকুচিত করে ও তারপরে ব্যক্তিদের শ্বাসরোধ করে" তা পর্যবেক্ষণ করতে ব্যবহার করেন। তার নীচের লাইনের মন্তব্যে, গায়ারকি জয়ল্যান্ড-কে "লিঙ্গ ও যৌনতার একটি বেদনাদায়ক বিবেচনা" হিসাবে অভিহিত করেছেন।
ডেডলাইন হলিউড ডেইলি-এর অ্যানা স্মিথ মতামত দিয়েছেন যে চলচ্চিত্রটির "স্থানের একটি প্রাণবন্ত অনুভূতি রয়েছে, এটি এর চরিত্রগুলোর মতো ভৌগোলিক পটভূমিতে তৈরি হয়নি।" স্মিথ তার রিভিউ শেষ করে লিখেছেন, জয়ল্যান্ড এমন একটি সংস্কৃতিতে নির্ধারিত একটি চিন্তাশীল, ভাল অভিনয় ও মনোমুগ্ধকর নাটক হিসেবে রয়ে গেছে যা পরিবর্তনশীল, ও সবসময় সহজে নয়।"
স্ক্রিন ডেইলি-এর অ্যালান হান্টার লিখেছেন, "সাদিকের চিত্রনাট্য গোপনীয়তা এবং মিথ্যা, চাপ ও কুসংস্কারের একটি জটিল জাল পরিভ্রমণ করে যাতে সংকীর্ণ মনকে চ্যালেঞ্জ করার জন্য একটি প্রাণময় মানব নাটক তৈরি করা যায়।" হান্টার মতামত দিয়েছেন যে "এখানে এমন একটি সমাজের বাইরে কোন সত্যিকারের খলনায়ক নেই যা ব্যক্তি ও লিঙ্গের উপর কঠোর প্রত্যাশা আরোপ করে" তাই, হান্টার বিশ্বাস করেছিলেন যে "জয়ল্যান্ড-এ মুক্তি একটি বড় মূল্য বহন করে, বিশেষ করে মহিলাদের জন্য", তিনি আরও অনুভব করেছিলেন যে "সাদিকের আকর্ষক, চিন্তা-উদ্দীপক চলচ্চিত্রটি ত্যাগ স্বীকার ও এখনও সামনে থাকা সংগ্রাম সম্পর্কে পুরোপুরি সচেতন।"
চলচ্চিত্র সমালোচক জেসন গরবার, কান উৎসবে পর্যালোচনা করে চলচ্চিত্রটির প্রশংসা করে বলেছেন, "এই বছরের কান ২০২২ থেকে প্রচুর আন্তর্জাতিক মনোযোগ সহ এটি একটি পরম অগ্রগতি হবে বলে আশা করুন।" গরবার ফিল্মটিকে "গভীর ও শক্তিশালী" খুঁজে পেয়েছিল এবং আরও বলেছে, "পাকিস্তানি নাটক সেই প্রায়শই বন্ধ হওয়া সংস্কৃতি থেকে সিনেমার সমস্ত প্রত্যাশাকে উত্থাপন করে, যেটি তার অগণিত আকারে প্রেম, পরিবার, আকাঙ্ক্ষাকে নির্লজ্জভাবে দেখে।
স্ল্যাশ ফিল্মের রায়ান লেস্টন ১০ এর মধ্যে ৭ দিয়ে রেট দিয়েছেন ও পরিচালক সাইম সাদিকের চলচ্চিত্রে তার সূক্ষ্ম পদ্ধতির জন্য প্রশংসা করেছেন। লেস্টন চলচ্চিত্রের প্রশংসা করে এটিকে অভিহিত করেছেন, "একটি বিষণ্ণ চাপা গুণের সাথে চাওয়া এবং আকাঙ্ক্ষা নিয়ে একটি দুর্দান্ত চলচ্চিত্র যা আপনি আশা করেন না।" সমাপ্তি পর্যালোচনা লেস্টন পর্যবেক্ষণ করেছেন, "জয়ল্যান্ড একটি গভীরভাবে চলমান চলচ্চিত্র যা শুধুমাত্র একটি পার্থক্য করতে পারে।"
ভ্যারাইটি-এর গাই লজ চলচ্চিত্রটিকে "অত্যন্ত মজার ও সমানভাবে দুঃখজনক" বলে মনে করেছে এবং মতামত দিয়েছে যে, "একটি মুসলিম দেশে ট্রান্সজেন্ডার আকাঙ্ক্ষার গল্প হিসেবে, এর ভিত্তিই এটিকে একটি সীমানা-ভঙ্গকারী করে তোলে।" পরিচালকের প্রশংসা করে লজ লিখেছেন, "সাদিকের আত্মপ্রকাশ তার সংবেদনশীল গল্প বলার ও প্রাণবন্ত দৃষ্টিলব্ধ দিয়ে মুগ্ধ করেছে।"
দ্য নিউ আরব-এর ডেভিড অ্যাবেতেসিয়ানির জন্য, চলচ্চিত্রটির "বিস্তৃত প্রশংসার দাবি রাখে, বিশেষ করে সমস্যাযুক্ত সামাজিক-সাংস্কৃতিক প্রেক্ষাপট বিবেচনা করে যেখানে এটি চিত্রধারণ করা হয়েছিল।" তদুপরি, "এটি স্বপ্নের পিছনে ছুটতে ও আমাদের সত্যিকারের নিজেকে আবিষ্কার করার বিষয়ে গুরুত্বপূর্ণ প্রশ্নগুলিকে অনুরোধ করে।"
সরকারি পাতারহাট আর সি কলেজ
সরকারি পাতারহাট আর সি কলেজ বাংলাদেশের বরিশাল জেলার মেহেন্দিগঞ্জ উপজেলার অন্তর্গত একটি সরকারি শিক্ষাপ্রতিষ্ঠান। ১৯৬৬ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রি ও কিছু স্নাতক পর্যায়ের সার্টিফিকেট প্রদান করে।
ইতিহাস
কলেজটি ১৯৬৬ সালে উচ্চ মাধ্যমিক কলেজ হিসেবে প্রতিষ্ঠিত হয়, ১৯৭০ সালে বি.এ(পাস) কোর্স ও ২০১৬ সালে স্নাতক শ্রেনী খোলা হয়। তারিখে কলেজটিকে প্রথম এমপিওভুক্ত করা হয়।
ব্রোমভ
ব্রোমভ চেক প্রজাতন্ত্র এর দক্ষিণ মোরাভিয়ান-অঞ্চলের ব্রুনো-দেশ জেলার একটি গ্রাম ও পৌরসভা (obec)।
ব্রোমভ পৌরসভার আয়তন, এবং জনসংখ্যা ২৪০ জন  (২০০৬ সালের ৩ জুলাই এর হিসাব অনুযায়ী)।
ব্রুনোর উত্তর-পশ্চিমে এবং পেরাগুয়ের দক্ষিণ-পূর্বদিকের  অঞ্চল নিয়ে ব্রোমভের অবস্থান।
চরশাহী ইউনিয়ন
চরশাহী ইউনিয়ন বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।
ভ্রান্ত অর্থনীতি
অর্থনীতির ভাষায়, ভ্রান্ত অর্থনীতি এমন একটি অবস্থা বোঝায় যখন, ব্যক্তি বা প্রতিষ্ঠান কোন কিছু কেনার ক্ষেত্রে শুরুতে অর্থ সাশ্রয় করার চেষ্টা করে, তবে দীর্ঘ সময়ের মাপকাঠিতে অর্থ সঞ্চয় করার চেয়ে বেশি অর্থ ব্যয় বা অপচয় হয় কোন কোন ক্ষেত্রে। উদাহরণস্বরূপ বলা যায়, কোন শহর কর্তৃপক্ষ অর্থ সঞ্চয় করার জন্য নগর কর্মীদের জন্য সস্তায় গাড়ি কিনলো। দেখা যায়, সস্তা অটোমোবাইলে ঘন ঘন মেরামতের প্রয়োজন হয়। অতিরিক্ত মেরামতের ব্যয় প্রাথমিকভাবে যতটুকু সঞ্চয় বা সাশ্রয় হবে তার চেয়ে বেশি হওয়ার ঘটনাকে 'ফলস ইকোনমি' বলে।
চরশাহী ইউনিয়ন
অবস্থান ও সীমানা
লক্ষ্মীপুর সদর উপজেলার পূর্বাংশে চরশাহী ইউনিয়নের অবস্থান। এ ইউনিয়নের উত্তরে চন্দ্রগঞ্জ ইউনিয়ন ও হাজিরপাড়া ইউনিয়ন, পশ্চিমে দিঘলী ইউনিয়ন, দক্ষিণ-পশ্চিমে কুশাখালী ইউনিয়ন, দক্ষিণ-পূর্বে নোয়াখালী জেলার নোয়াখালী সদর উপজেলার চর মটুয়া ইউনিয়ন এবং পূর্বে নোয়াখালী জেলার বেগমগঞ্জ উপজেলার ছয়ানী ইউনিয়ন ও আলাইয়ারপুর ইউনিয়ন অবস্থিত।
প্রশাসনিক কাঠামো
চরশাহী ইউনিয়ন লক্ষ্মীপুর সদর উপজেলার আওতাধীন ১২নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দ্রগঞ্জ থানার আওতাধীন। এটি জাতীয় সংসদের ২৭৬নং নির্বাচনী এলাকা লক্ষ্মীপুর-৩ এর অংশ।
শিক্ষা ব্যবস্থা
চরশাহী ইউনিয়নে রয়েছে:
শিক্ষা প্রতিষ্ঠান
★ কলেজ
১/ জনতা ডিগ্রি কলেজ।
★ ফাজিল মাদ্রাসা
১/ তিতার কান্দি ভূঞারহাট ফাজিল মাদ্রাসা।
★ হাইস্কুল
১/ রূপা চরা শফিউল্লাহ উচ্চ বিদ্যালয়।
২/ রামপুর উচ্চ বিদ্যালয়।
৩/ চরশাহী উচ্চ বিদ‍্যালয়।
হাট-বাজার
২.ছোট হাট-বাজারগুলো
দর্শনীয় স্থান
বসুরহাট বাজার নতুন র্বিজ
জনপ্রতিনিধি
চেয়ারম্যান ১২নং চরশাহী ইউনিয়ন মেম্বার,১নং ওয়ার্ড
রোমানো প্রোদি
রোমানো প্রোদি (জন্ম ৯ আগস্ট ১৯৩৯) ইতালীয় রাজনীতিবিদ, অর্থনীতিবিদ, সরকারী কর্মকর্তা। তিনি ১৯৯৬ সালের ১৭ই মে থেকে ১৯৯৮ সালের ২১শে অক্টোবর পর্যন্ত এবং ২০০৬ সালের ১৭ই মে থেকে ২০০৮ সালের ৮ই মে পর্যন্ত দুইবার ইতালির প্রধানমন্ত্রীর দায়িত্ব পালন করেন। তিনি ১৯৯৯ থেকে ২০০৪ সাল পর্যন্ত ইউরোপীয় ইউনিয়নের দশম সভাপতির দায়িত্ব পালন করেন। তিনি ১৪ ই অক্টোবর ২০০৭ সালে নবগঠিত ডেমোক্রটিক পার্টির হয়ে প্রথম প্রেসিডেন্ট নির্বাচিত হন। প্রোদিকে তার শিক্ষায়তনিক কর্মজীবনের জন্য প্রায়ই ''ইল প্রোফেসসোরে" ("অধ্যাপক") নামে অভিহিত করা হয়। থাম্ব
ত্রিভুবন বিশ্ববিদ্যালয় আন্তর্জাতিক ক্রিকেট মাঠ
ত্রিভুবন বিশ্ববিদ্যালয় আন্তর্জাতিক ক্রিকেট গ্রাউন্ড (কীর্তিপুর ক্রিকেট স্টেডিয়াম বা টিইউ ক্রিকেট গ্রাউন্ড) কাঠমান্ডু শহরের কাছে কীর্তিপুরে অবস্থিত।
ইতিহাস
১৯৯৮ সালে এসিসি ট্রফিতে বাংলাদেশ বনাম পাপুয়া নিউগিনির মধ্যকার ম্যাচের মাধ্যমে এই মাঠে স্বীকৃত ক্রিকেট ম্যাচ অনুষ্ঠিত হয়। নেপাল ২০০৪ সালে ইন্টার কন্টিনেন্টাল কাপে মালয়শিয়ার বিপক্ষে এই মাঠে প্রথম প্রথম শ্রেনীর ম্যাচ খেলে। ২০০৫ সালে হংকং এবং সংযুক্ত আরব আমিরাতের বিপক্ষে নেপালের আরো ২ টি ১ম শ্রেনীর ম্যাচ অনুষ্ঠিত হয় এই মাঠে। এই মাঠে বেশ কয়েকটি আন্তর্জাতিক প্রতিযোগিতা অনুষ্ঠিত হয়, যার মধ্যে ২০১০ বিশ্ব ক্রিকেট লীগ ডিভিশন ৫ এবং ২০১৫-১৭ আইসিসি বিশ্ব ক্রিকেট লীগ চ্যাম্পিয়নশিপ অন্যতম। এছাড়াও এই মাঠ সফলভাবে ২০১৭ এভারেস্ট প্রিমিয়ার লীগ, ২০১৬ এভারেস্ট প্রিমিয়ার লীগ, ২০১৬ রাশলান কাপ, ২০১৭ রাশরান কাপ আয়োজন করে।
সংস্কার
২০১৫ সালে নেপালে ভুমিকম্পের ফলে টিইউ ক্রিকেট গ্রাউন্ড ক্ষতিগ্রস্ত হয়। ক্রিকেট এ্যাসোসিয়েশন অফ নেপাল পরবর্তিতে এই মাঠের পুনঃসংস্কার করে।
বিমলা মেনন
বিমলা মেনন ( വിമല മേനോൻ), কালামান্দালাম বিমলা মেনন নামে পরিচিত, একজন ভারতীয় নৃত্যশিক্ষক এবং মোহিনীয়াত্তমের প্রখ্যাত শিল্পী। তিনি তিরুবনন্তপুরমের কেরালা নাট্য একাডেমির প্রতিষ্ঠাতা ও পরিচালক।
জীবনী
বিমলা প্রায় ৫০০০ ছাত্রকে শিখিয়েছেন এবং এখনও তাঁর ৫০ বছরের সফল শিক্ষাদানের কর্মজীবন অব্যাহত রেখেছেন। বিমলা মোহিনীয়াত্তমের রূপ ও শৈলী সম্পর্কে অনেক উদ্ভাবনী ধারণা সামনে এনেছেন। প্রশিক্ষণের জন্য এবং ১২০০ নৃত্যশিল্পীর সমন্বয়ে মোহিনীয়ত্তমের একটি অনুষ্ঠানের জন্য গিনেস বুক অফ রেকর্ডসে বিমলার নাম রয়েছে। বিমলা ১৯৯১ সালে কেরালা সংগীত নাটক আকাদেমি থেকে সংগীত নাটক আকাদেমি পুরস্কার এবং ২০০৬ সালে ভারতীয় শাস্ত্রীয় নৃত্যে তাঁর অবদানের জন্য কেন্দ্র সংগীত নাটক একাডেমী পুরস্কার পান।
প্রাথমিক জীবন এবং শিক্ষা
বিমলার জন্ম ত্রিশূর জেলার ইরিঞ্জালাকুটার এক গ্রামের একটি সমৃদ্ধ পরিবারে। তিনি সিভিল ইঞ্জিনিয়ার এস কে কৃষ্ণন নায়ের এবং বিশালক্ষী আম্মার সাত সন্তানের মধ্যে দ্বিতীয়। বিমলা থ্রিপুনিথুর বিজয়া ভানুর কাছ থেকে তার প্রাথমিক নৃত্যের পাঠ নিয়েছিলেন। তিনি এম আর মধুসূদনন নায়েরের অধীনে কর্নাটকী সংগীতের প্রশিক্ষণও নিয়েছিলেন। বিদ্যালয়ের পড়াশোনা শেষ করার পরে, তিনি ১৯৬০ সালে নৃত্যের চার বছরের ডিপ্লোমা কোর্সে কেরালা কালামান্দালামে যোগদান করেছিলেন। কালামান্দালামে, তিনি পাঝায়ান্নুরের অধীনে মোহিনীঅট্টমের উপর প্রশিক্ষণ গ্রহণ করেছিলেন। তিনি থানজভুর ভাস্কর রাওয়ের অধীনে ভরতনাট্যমও শিক্ষা করেছিলেন।
নেভেলি লিগনাইট কর্পোরেশনের জওহর স্কুলে নাচের শিক্ষক হিসাবে কর্মরত অবস্থায় তিনি বিশ্বনাথ মেননকে বিবাহ করেছিলেন। ১৯৬৬ সালে বিয়ের পরে তিনি তাঁর স্বামীর সাথে ভুটানে বসবাস করতে যান। সেখানে তিনি ভুটান সরকারের একজন কর্মকর্তা হিসেবে কাজ করেছিলেন। তাঁদের এক পুত্র বিনোদ ও এক কন্যা বিন্দুজা মেনন। বিন্দুজা পবিত্রম এবং নজান গান্ধর্বন সহ বিভিন্ন মালয়ালম চলচ্চিত্রে অভিনয় করেছেন।
ভুটানে অবস্থানকালে, বিমলা ভুটান সরকারী বিদ্যালয়ে নাচ শিখিয়েছিলেন এবং বহু জায়গায় দক্ষিণ ভারতের শাস্ত্রীয় নৃত্য পরিবেশন করেছেন।
পুরস্কার ও সম্মাননা
তাঁর দীর্ঘ নর্তকী জীবনে, বিমলা মেনন ১৯৯১ সালে কেরালা সংগীত নাটক একাডেমি পুরস্কার এবং ২০০৬ সালে কেন্দ্র সংগীত নাটক আকাদেমি পুরস্কার সহ বেশ কয়েকটি পুরস্কার এবং সম্মান অর্জন করেছিলেন। তিনি ১৯৭২ সালে ভারতনাট্যমের জন্য অল কেরালা সোশ্যাল সার্ভিস অ্যাসোসিয়েশন পুরস্কার পেয়েছিলেন। তিনি ২০০৪ সালে ভারতের সংস্কৃতি বিভাগ কর্তৃক "মোহিনীয়াট্টমে রমনাট্টম" গবেষণামূলক কাজের জন্য সিনিয়র ফেলোশিপ পুরস্কার অর্জন করেছিলেন। দক্ষিণ ভারতীয় ধ্রুপদী নৃত্যে অবদানের জন্য বিমলা কেরালা কালামান্দালাম থেকে নৃত্যের জন্য কেরালা কালামান্দালাম পুরস্কারও পেয়েছিলেন।
বুকের মধ্যে আগুন
বুকের মধ্যে আগুন হলো ২০২৩ সালে মুক্তিপ্রাপ্ত তানিম রহমান অংশু পরিচালিত ওটিটি প্লাটফর্ম হইচইয়ে প্রকাশিত একটি ওয়েব ধারাবাহিক। এটি অপূর্ব অভিনীত প্রথম ওয়েব ধারাবাহিক। তিনি এই সিরিজে একজন পুলিশ অফিসারের ভূমিকায় অভিনয় করছেন।
পটভূমি
সাফল্যের চূড়ায় থাকা একজন অভিনেতার চমকে দেওয়া আত্মহত্যার কুড়ি বছর পরে এক ভাইরাল ভিডিওর কারণে ন্যায়ের দাবিতে জনতার মধ্যে আবার আলোড়ন সৃষ্টি হয়। অভিনেতা কি সত্যি আত্মহত্যা করেছিলেন নাকি খ্যাতির উজ্জ্বল আলোর ছায়ায় ঘটেছিল অন্য কিছু? এই রহস্য উদ্ঘাটনের দায়িত্ত্ব এসে পড়ে এএসপি গোলাম মামুনের উপর।